**Mesto Senec**

**Redakcia mestských novín SENČAN**

**Mestská knižnica Senec**

Vyhlasujú

CELOMESTSKÚ LITERÁRNU SÚŤAŽ

**SENECKÉ PERO 2021**

**Š T A T Ú T**

**1. ročníka celomestskej literárnej súťaže začínajúcich autorov**

1.   Vyhlasovateľom, organizátorom a garantom súťaže je Mesto Senec a Mestská knižnica Senec.

2.  Súťaže sa môže zúčastniť každý autor, ktorého súťažná práca ešte nebola publikovaná ani ocenená na inej literárnej súťaži.

3.   Súťaž je tematicky zameraná **na mesto Senec**, na jeho históriu, súčasnosť, osobnosti späté s mestom, na turistický ruch, Slnečné jazerá, súčasnosť mesta, budovy a pozoruhodnosti v meste, okolitú prírodu, udalosti v meste…

4. Cieľom súťaže je podporovať záujem o literárnu tvorbu a budovať zdravý lokálpatriotizmus.

**Organizácia súťaže**

1.   Porota bude hodnotiť práce v žánrových kategóriách**:**

a)   poézia

b)   próza

c) žurnalistický príspevok ( reportáž, rozhovor, glosa, príbeh)

2.Vekové kategórie**:**/vek ku dňu uzávierky/

\*I. kategória – žiaci 1. stupňa základných škôl (3.– 5.ročník)

\*II. kategória – žiaci 2. stupňa základných škôl (6. –9. ročník)

\*III. kategória – študenti stredných škôl a mládež do 20 rokov

\*VI. kategória – dospelí nad 20 rokov

3. Jazykové kategórie

1. Práce v slovenskom jazyku
2. Práce v maďarskom jazyku

Jeden súťažiaci môže prihlásiť maximálne dva súťažné príspevky v jednom ročníku súťaže.

4.  Prihlásené práce nesmú autori publikovať až do dňa vyhlásenia oficiálnych výsledkov súťaže.

5.   Rozsah prác:

a)   v poézii jedna báseň alebo súbor básní v maximálnom rozsahu spolu 60 veršov

b)   v próze jedna próza alebo súbor próz v maximálnom rozsahu spolu 5 normostrán

c) žurnalistický príspevok – maximálne 5 normostrán ( 1 normostrana je 1800 znakov)

6.  Práce, ktoré nespĺňajú podmienky, nebudú zaradené do súťaže

7. Práce a naskenovanú podpísanú  prihlášku treba poslať  mailom na adresu seneckepero@senec.sk

8. Každý exemplár súťažnej práce musí byť označený menom a adresou  autora.

**Termín uzávierky súťaže:  10. Máj 2021**

9.  Súčasťou štatútu súťaže je aj prihláška, ktorú treba zaslať vyplnenú v úplnosti spolu so súťažnými prácami.

 10.  Odoslaním prihlášky dávate súhlas so spracovaním a zverejnením vašich osobných údajov v zmysle Zákona o ochrane osobných údajov č. 18/2018 a so zverejnením  vášho autorského príspevku na stránke [www.senec.sk](http://www.senec.sk), v mestských novinách Senčan, v propagačných materiáloch, vydaných Mestom Senec

 11.   Odoslaním prihlášky potvrdzujete,  že ak máte menej ako 16 rokov, požiadali (a) ste vášho  zákonného zástupcu (rodiča) o súhlas so spracovaním vašich osobných údajov.

12.  Ocenené práce budú uverejnené na webovej stránke mesta Senec, a prípadne aj v mestských novinách Senčan, súťažné práce môžu byť použité v rôznych propagačných materiáloch ktoré vydá mesto Senec. Zverejnené práce budú riadne označené menom autora. Publikovanie nebude honorované

**Ocenenia**

**1.Cena primátora mesta**  bude udelená podľa rozhodnutia poroty najlepšej práci s výnimočným prínosom pre budovanie vzťahu k mestu

**2.Cena redakcie mestských novín Senčan –** získa ju najlepší žurnalistický text

**3.Cena Mestskej knižnice** je určená pre najlepší súťažný príspevok autora do 15.rokov

Okrem toho budú v každej kategórii udelené miesta I.-III., prípadne čestné uznania.

Autori víťazných prác budú odmenení vecnými darmi od sponzorov.

**Hodnotenie prác**

1. Súťažné práce posúdi odborná porota, ktorú vymenuje vyhlasovateľ a ktorá navrhuje udelenie cien v každej vekovej, literárnej a jazykovej kategórii. Porota bude mať nepárny počet členov.

2. Vyhlasovateľ vymenuje porotu pre hodnotenie prác v slovenskom a osobitne pre hodnotenie prác v maďarskom jazyku.

3. Každý člen poroty dostane súťažné práce elektronickou cestou. Záverečné hodnotenie sa uskutoční na pracovnej schôdzke všetkých členov poroty, ak to epidemiologická situácia dovolí. V prípade, ak bude pandémia pretrvávať, uskutoční sa per rollam.

4.   Slávnostné vyhlásenie výsledkov súťaže sa uskutoční v mesiaci jún 2021 a budú naň písomne pozvaní víťazi. V prípade, že bude pretrvávať nepriaznivá pandemická situácia, organizačný výbor rozhodne o náhradnom spôsobe vyhlásenia výsledkov.

**Informácie a kontakty:**

seneckepero@senec.sk

Mestská knižnica

Redakcia novín Senčan